***Základná škola, Vážska 399, 018 63 Ladce***

***Organizačná smernica č. 001/2016***

**Zásady prijímania dieťaťa do Školského klubu detí**

**pri ZŠ Ladce.**

**Účel Organizačnej smernice:**

Táto smernica stanovuje základné pravidlá a zásady prijímania detí do ŠKD, pravidelné príspevky zákonných zástupcov na čiastočnú úhradu nákladov spojených s činnosťou ŠKD.

**Oblasť platnosti:**

Príkaz je záväzný pre všetkých pedagogických, výchovných zamestnancov zamestnávateľa.

**Počet strán: 3**

**Počet príloh: 3**

**Vzťah k už vydaným vnútorným predpisom:**

Žiadny.

|  |  |  |
| --- | --- | --- |
| **Gestorský útvar:**  Mgr. Bronislava Majtánová,  Riaditeľka ZŠ | **Schválil:**  Mgr. Bronislava Majtánová | **Dátum schválenia:**  31.08.2016  **Dátum účinnosti:**  01.09. 2016 |

**Článok 1**

**Úvodné ustanovenia**

Riaditeľ Základnej školy v Ladcoch vydáva v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a na základe vyhlášky č. 306/2009 Z. z. o školskom klube detí internú smernicu o zásadách na prijímanie detí do školského klubu detí.

**Článok 2**

Prijímanie detí do školského klubu detí

1. Školský klub detí je určený pre žiakov plniacich si povinnú školskú dochádzku v základnej škole na I. stupni.
2. Školský klub detí je súčasťou školy a zabezpečuje:

- činnosť podľa výchovného programu školského zariadenia,

- prípravu na vyučovanie,

- oddych v čase mimo vyučovania.

1. Školský klub sa člení na oddelenia spravidla podľa veku detí.
2. Počet detí v oddelení školského klubu detí určí riaditeľ školy podľa aktuálnych zákonov.
3. Žiadosť o prijatie dieťaťa do školského klubu detí podáva zákonný zástupca dieťaťa spravidla s prijatím žiaka do školy a vždy na začiatku každého školského roka.
4. Písomnú žiadosť/prihlášku o prijatie dieťaťa do ŠKD a zápisný lístok žiakov 1. ročníka, novoprijatých žiakov do školy a žiakov, ktorí počas návštevy školy nenavštevovali ŠKD, je potrebné odovzdať bezpodmienečne počas prvých piatich pracovných dní septembra vychovávateľkám ŠKD. Po termíne už nemusí byť dieťa prijaté do ŠKD.
5. Na prijatie dieťaťa do ŠKD je potrebný súhlas riaditeľa školy, ktorý vydáva písomné oznámenie o prijatí (hromadné rozhodnutie).
6. Predbežný zápis do ŠKD na nový školský rok sa koná v mesiaci máj predchádzajúceho školského roka. Zápisný lístok do ŠKD dieťaťa, ktoré už v minulosti navštevovalo ŠKD na aktuálny školský rok je potrebné odovzdať bezpodmienečne do piatich pracovných dní septembra vychovávateľkám ŠKD. Po termíne už nemusí byť dieťa prijaté do ŠKD.
7. Prijímanie detí do ŠKD v inom termíne povoľuje/nepovoľuje výlučne riaditeľ školy.

Článok 3

Zmeny v dochádzke dieťaťa do školského klubu detí

Odhlásenie dieťaťa zo školského klubu detí

Vylúčenie dieťaťa zo školského klubu detí

1. Zákonný zástupca dieťaťa má právo odhlásiť z dochádzky do školského klubu detí aj v priebehu školského roka. Odhlásenie musí byť zrealizované písomnou formou

u vedúcej vychovávateľky ŠKD. Ukončenie dochádzky do ŠKD sa uskutoční vždy

k 1. dňu nasledujúceho mesiaca po podaní žiadosti o odhlásenie.

1. Zákonný zástupca je povinný písomne oznámiť odchýlky v dennej dochádzke – každú jednorazovú zmenu pobytu dieťaťa v ŠKD.
2. Dieťa sa v školskom klube riadi školským poriadkom, kde sú presne stanovené pravidlá. V prípade ich porušení sa postupuje nasledovne: písomne sa so závažným  porušením školského poriadku oboznamuje zákonný zástupca dieťaťa (2-krát). V prípade nezlepšenia správania sa na základe rozhodnutia riaditeľa školy dieťa vylúči zo školského klubu.

Článok 4

Príspevok na čiastočnú úhradu výdavkov

za pobyt dieťaťa v školskom klube detí

1. Zákonný zástupca dieťaťa, ktoré bolo prijaté do ŠKD, je povinný mesačne najneskôr do 15. dňa predchádzajúceho mesiaca uhradiť sumu za pobyt dieťaťa v ŠKD stanovenú všeobecne záväzným nariadením obce a oznámením riaditeľa školy formou výberu v hotovosti do rúk vychovávateľkám ŠKD.
2. Výšku mesačného príspevku zákonného zástupcu dieťaťa na čiastočnú úhradu nákladov za starostlivosť poskytovanú žiakovi v ŠKD určuje riaditeľ školy v zmysle aktuálneho VZN obce oznámením na webovom sídle školy, nástenke v ŠKD.
3. Poplatok za ŠKD je nemenný v prípade choroby alebo iného dôvodu neprítomnosti dieťaťa.
4. Zákonný zástupca dieťaťa má právo požiadať riaditeľa školy o zníženie, resp. odpustenie výšky mesačného príspevku na čiastočnú úhradu nákladov za starostlivosť poskytovanú žiakovi v ŠKD. Zriaďovateľ ŠKD môže rozhodnúť o znížení alebo odpustení príspevku ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

Článok 5

Záverečné ustanovenia

1. S internou smernicou č. 001/2016 o zásadách na prijímanie dieťaťa do školského klubu pri ZŠ Ladce musia byť oboznámení všetci pedagogickí a výchovní zamestnanci školy.
2. Zmeny a doplnenia tejto smernice navrhuje riaditeľovi školy pedagogická rada.
3. Táto smernica je zverejnená na verejne prístupnom mieste školy – nástenná tabuľa pri vchode do ŠKD.

|  |  |  |  |
| --- | --- | --- | --- |
| Záznam o oboznámení zamestnancov organizačného útvaru Základnej školy v Ladcoch s internou smernicou č. 001/2016: | | | |
| Dátum | Meno a priezvisko zamestnanca | Funkcia | Podpis |
|  | PaedDr. Hatoková Mária | ZRŠ |  |
|  | Mgr. Koňuchová Daniela | učiteľ |  |
|  | Ing. Dideková Lenka | učiteľ |  |
|  | Ing. Kozlíková Martina | učiteľ |  |
|  | Mgr. Letková Eva | učiteľ |  |
|  | Mgr. Štefancová Katarína | učiteľ |  |
|  | Ing. Šibíková Katarína | učiteľ |  |
|  | Mgr. Ochotnická Mária | učiteľ |  |
|  | Mgr. Bartáková Miroslava | učiteľ |  |
|  | Mgr. Struňák Tomáš | učiteľ |  |
|  | Mgr. Šelingová Jarmila | učiteľ |  |
|  | Mgr. Mandáková Hana | učiteľ |  |
|  | Mgr. Adamcová Šárka | učiteľ |  |
|  | Mgr. Badžgoňová Iveta | učiteľ |  |
|  | Mgr. Šišková Vladimíra | učiteľ |  |
|  | Gabková Jarmila | vychovávateľ |  |
|  | Ing. Chreňová Katarína | vychovávateľ |  |